b"\n_START_ARTICLE_\nCorniol\n_START_SECTION_\nCaracter\xc3\xadstiques\n_START_PARAGRAPH_\n\xc3\x89s una planta herb\xc3\xa0cia perenne que arriba a fer 1,2 m d'alt; tiges primes i piloses i fulles de color verd fosc; les fulles superiors s\xc3\xb3n trilobulades. La tija floral \xc3\xa9s erecta de 3-6 cm amb diverses flors de color blau violat, de vegades blanques.\n_START_SECTION_\nHist\xc3\xb2ria\n_START_PARAGRAPH_\nD'aquelegus, 'que pren aigua', o d'aquila, per l'aspecte de les flors. Antigament s'usaven les llavors per a fer perfums pretesament afrodis\xc3\xadacs; les vestals romanes tenien prohibit el contacte amb aquestes plantes. Va ser cultivada als jardins medievals. La Casa de Guisa, a Fran\xc3\xa7a, va fer apar\xc3\xa8ixer aquesta flor al seu escut d'armes. Els contrabandistes de Navarra la usaven com a amulet per travessar la frontera.\n_START_SECTION_\nPrincipis actius\n_START_PARAGRAPH_\nCont\xc3\xa9 gluc\xc3\xb2sids que alliberen \xc3\xa0cid cianh\xc3\xaddric. Altres fonts: aquilegina, gluc\xc3\xb2sid cianogen\xc3\xa8tic, emulsina, enzim.\n_START_SECTION_\nIndicacions\n_START_PARAGRAPH_\n\xc3\x89s antipir\xc3\xa8tic, astringent, depuratiu, di\xc3\xbcr\xc3\xa8tic, diafor\xc3\xa8tic, urocol\xc3\xadtic. Externament pot aplicar-se en compreses com antiflog\xc3\xadstic, en els casos comuns de dermatosi. S'ha usat en homeopatia per a trastorns nerviosos._NEWLINE_L'enverinament produeix la mort per par\xc3\xa0lisi card\xc3\xadaca o respirat\xc3\xb2ria. Produeix s\xc3\xadmptomes com els de l'Aconitum.\n_START_SECTION_\nAltres usos\n_START_PARAGRAPH_\nLes seves llavors, moltes i macerades en oli d'oliva, es posen al cap per repel\xc2\xb7lir els polls."